**Projekta Nr. 2.1.1.1.i.0/1/23/I/VARAM/009 “Tehniskā nodrošinājuma un digitālo risinājumu ieviešana izmeklēšanas procesa efektīvai darbībai, sabiedriskās kārtības un drošības monitoringa uzlabošanai” īstenošanas statuss uz 2025. gada 31. martu**

Nodrošināta projekta vadība un projektā plānoto aktivitāšu īstenošana, aktualizēta informācija par projektu tīmekļvietnēs: <https://www.ic.iem.gov.lv/lv>, <https://www.vp.gov.lv/lv> un [https://www.lvceli.lv](https://www.lvceli.lv/).

**Projekta aktivitāte — Tehnoloģiskā platforma transportlīdzekļu valsts numura zīmju atpazīšanai un uzkrāšanai**

1. **Noslēgts līgums par esošo 66 videonovērošanas kameru papildus aprīkojuma, brīdinošo zīmju un saistītā aprīkojuma iegādi (iepirkums LVC 2024/76/ANM) un līgums par 34 jaunu videonovērošanas kameru, brīdinošo zīmju un saistītā aprīkojuma iegādi un uzstādīšanu (iepirkums LVC 2024/92/ANM).**
2. **Sadarbībā ar VSIA “Latvijas Valsts ceļi” piesaistīto komersantu turpinās esošo videonovērošanas kameru pielāgošana darbam un infrastruktūras sagatavošana. Tehnoloģiskai platformai testa režīmā pieslēgtas 52 videonovērošanas kameras, notiek to darbības pārbaude, videonovērošanas kameras redzamības lauka pārskatīšana, attēla kvalitātes novērtēšana un tiek pārbaudīta datu pieslēguma stabilitāte.**
3. **Veikta EIS iepirkumu procedūra un noslēgts līgums ar piegādātāju par Tehnoloģiskās platformas papildus pielāgojumiem un integrāciju ar Iekšlietu ministrijas Informācijas centra E-lietas platformu, uzsākti darbi.**
4. **Veikta EIS iepirkumu procedūra un noslēgts līgums Tehnoloģiskās platformas ielaušanās testu veikšanai, uzsākti darbi.**
5. **Ministru kabinetā apstiprināts noteikumu projekts “Grozījumi Ministru kabineta 2022. gada 12. aprīļa noteikumos Nr. 224 "Prasības un kārtība tehnisko līdzekļu uzstādīšanai uz ceļiem un prasības informācijas nosūtīšanai un saņemšanai no tehniskajiem līdzekļiem apstrādei transportlīdzekļu un to vadītāju valsts reģistrā"". Noteikumu projekts izstrādāts ar mērķi noteikt, ka no tehniskajiem līdzekļiem, kas uzstādīti administratīvo pārkāpumu fiksēšanai, neapturot transportlīdzekli, iegūtā informācija transportlīdzekļu un to vadītāju valsts reģistrā var tikt nodota arī pastarpināti, izmantojot Iekšlietu ministrijas Informācijas centra nodrošināto koplietošanas tehnoloģisko platformu transportlīdzekļu valsts numura zīmju atpazīšanai un uzkrāšanai. Šobrīd starpresoru saskaņošanā ir grozījumi Ministru kabineta 2017. gada 21. marta noteikumos Nr. 153 "Kārtība, kādā policija veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi", kas nosaka kārtību datu apstrādei un paredz tiesības slēgt deleģēšanas līgumus par tehnisko līdzekļu uzstādīšanu un to darbības nodrošināšanu.**

**Projekta aktivitāte — Kriminālprocesa informācijas sistēmas E-KRASS (1. kārta) izstrāde un ieviešana**

Veiktas 4 EIS iepirkumu procedūras un noslēgti līgumi par nepieciešamās funkcionalitātes izstrādi. Noslēgto līgumu ietvaros līdz projekta noslēgumam plānots nodrošināt Kriminālprocesa informācijas sistēmas esošo datu migrāciju un sinhronizāciju uz Iekšlietu ministrijas E-lietas tehnoloģisko platformu, veikt lietas numura piešķiršanas moduļa pilnveidošanu, veikt Krimināllikuma pantu klasifikatoru sinhronizāciju ar Tieslietu ministrijas Elektronisko lietu katalogu un publicēt tajā izmeklēšanas iestāžu struktūrvienību, amatpersonu datus, pilnveidot Iekšlietu ministrijas tehnoloģiskās platformas Elektronisko dokumentu krātuves risinājumu eDocStore, izstrādāt lietotni izmeklēšanas īstenošanai elektroniskajā vidē un veikt E-lietas tehnoloģiskās platformas koplietošanas moduļu izstrādi/pilnveidi E-KRASS vajadzībām.